ג'ניפר טילי

ג'ניפר טילי (באנגלית: Jennifer Tilly; נולדה ב-16 בספטמבר 1958) היא שחקנית קולנוע ושחקנית פוקר אמריקאית-קנדית, מועמדת פרס אוסקר לשחקנית המשנה הטובה ביותר לשנת 1994 על תפקידה בסרט "קליעים מעל ברודוויי". טילי נולדה בהארבור סיטי, לוס אנג'לס בשם ג'ניפר אי. לאב ממוצא סיני-אמריקאי ולאם נוצרייה ממוצא אירי ופיני, אביה הארי צ'אן הוא סוחר מכוניות ואמה פטרישיה טילי היא שחקנית לשעבר ומורה במקצועה בהווה. לטילי אח אחד ושתי אחיות, אחת מהן היא השחקנית מג טילי. הוריה של טילי התגרשו כשהיא הייתה בת חמש, ובעקבות הגירושים עברה לגור עם אמה ועם אביה החורג ג'ון וארד בקולומביה הבריטית שבקנדה. אמה של טילי התגרשה בשנית כאשר טילי הייתה נערה, לאחר מכן עברה טילי לוויקטוריה, שם למדה ב"תיכון בלמונט". את לימודי המשחק שלה רכשה טילי ב"מכללת סטפאנס" שבמדינת מיזורי שם למדה בעיקר את תחום התיאטרון. טילי החלה להופיע בטלוויזיה לראשונה בשנת 1983, בסדרה "בלוז לכחולי המדים" שם הופיעה בתפקיד אורח במספר פרקים. בקולנוע הופיעה לראשונה בתפקיד קטן בדרמה המוזיקלית "נערי בייקר המופלאים". ב-1993 קיבלה טילי חשיפה גדולה יותר כשהשתתפה בקומדיה "תוצרת אמריקה". בשנת 1994 נבחרה טילי לתפקיד ראשי ראשון בקריירה בקומדיה התקופתית של וודי אלן "קליעים מעל ברודוויי" המציג את עולם התיאטרון בשנות ה-20 כשאפתני ודורסני. בסרט, גילמה טילי את דמותה של שחקנית קולנוע תובענית וחסרת כישרון בשם אוליביה טיל והייתה מועמדת לפרס אוסקר לשחקנית המשנה הטובה ביותר. ב-1996 זכתה טילי לביקורות טובות על הופעתה החושנית במותחן הפשע של האחיות וצ'אוסקי "קשורות" שם הופיעה טילי בתור ויולט, אשתו הלסבית של מאפיונר אשר לא מסוגלת לסבול אותו אך חיה איתו בגלל כספו הרב. ויולט נמשכת אל קורקי (ג'ינה גרשון), אסירה משוחררת שסיימה גזר דין של 5 שנים בכלא ובין השתיים מתפתחת מערכת יחסים לוהטת. ב-1997 הופיעה טילי בקומדיה "שקרן שקרן" שם שיחקה טילי את סמנתה קול אשר שוכרת את שירותו של עורך הדין פלטשר רייד (ג'ים קארי) במשפט גירושין בו היא זוכה לבסוף. ב-1998 שיחקה טילי בתפקיד ראשי בסרט הרביעי בסדרת סרטי האימה "משחק ילדים", "כלתו של צ'אקי" שם, הופיעה טילי בתור טיפאני, אהובתו של הבובה הרצחנית צ'אקי שגונבת את גופתו המרוטשת ומחזירה אותו לחיים. לאחר שהיא שומעת ממנו שהוא אינו מתכוון להציע לה להתחתן, היא נועלת אותו בקופסה ומשפילה אותו. ביום למחרת, צ'אקי מצליח לצאת מהקופסה ורוצח את טיפאני על ידי מכת מחשמל אותה ומעביר את נשמתה לבובת כלה, שקנתה עבורו. ב-2001 דיבבה טילי בסרט האנימציה של חברת וולט דיסני "מפלצות בע"מ" את דמותה של סיליה, המזכירה הראשית ב"חברת מפלצות בע"מ". באותה שנה שיחקה בקומדיה הטלוויזיונית של רשת Showtime "הנזירה מריה מסבירה הכל" בכיכובה של דיאן קיטון. בשנת 2003 כיכבה לצד אדי מרפי בסרט הפנטזיה הבלשי "הטירה המכושפת" בבימויו של רוב מינקוף. בשנת 2004 הופיעה טילי בסרט "היורש של צ'אקי", החלק החמישי בסדרת סרטי "משחק ילדים". בסרט דיבבה טילי בפעם השנייה את דמותה של טיפאני. דיבוב נוסף שעשתה טילי באותה שנה היה בסרט "מרד החיות" לדמותה של גרייס הפרה. בשנת 2005 זכתה טילי בצמיד באליפות העולם בפוקר ובפרס של 158,625 דולרים באירוע טקסס הולדם לנשים בו השתתפו כ-600 שחקניות. באותה שנה זכתה טילי גם בטורניר בסבב העולמי לנשים שנערך בלוס אנג'לס. לאחר מכן הרבתה טילי להופיע בטורנירי פוקר של סלבריטאים ברחבי ארצות הברית. הייתה נשואה למפיק האמריקאי סם סיימון, אך הזוג התגרש בשנת 1991. החל מ-2004 היא בזוגיות עם שחקן הפוקר פיל לאק. בית ספר לעבירות תנועה (1985) ג'וני תהיה טוב (1988) המלון מת מצחוק (1988) נערי בייקר המופלאים (1989) רחוק מהבית (1989) הדלתות (1991) תוצרת אמריקה (1993) קליעים מעל ברודוויי (1994) יומני נוספרטו: חיבוק הערפד (1994) הבריחה (1994) מעצר בית (1996) קשורות (1996) שקרן שקרן (1997) הבחור הלא נכון (1997) תירגע... זה רק סקס (1998) כלתו של צ'אקי (1998) מוזיקה מהלב (1998) המוזה (1999) עדת ראייה (1999) סטיוארט ליטל (1999) משחק האלופים (1999) סטרפטיז באיגואנה הכחולה (2000) משחק מסוכן (2000) הצוות (2000) מפלצות בע"מ (2001) יללת החתול (2001) הטירה המכושפת (2003) הפכים מושלמים (2004) מרד החיות (2004) ראלף הקדוש (2004) היורש של צ'אקי (2004) טיידלנד (2005) בלתי נתפס (2008) עסקה (2008) החדר של בארט (2008) 30 Beats‏ (2012) סיפור סינדרלה: אם הנעל מתאימה (2016) 7 Days to Vegas‏ (2019) נשות המאפיה (1997) – סרט טלוויזיה הנזירה מריה מסבירה הכל (2001) – סרט טלוויזיה של Showtime האמברסונים המופלאים (2002) – סרט טלוויזיה טיפול משפחתי (2005–2006) טקס החניכה של שרה (2006) – סרט טלוויזיה של ABC Family נערה אמריקאית: קאריסה נשארת חזקה (2009) – סרט טלוויזיה Calls‏ (2021) צ'אקי (2021) מפלצות בע"מ בעבודה (2021) – דיבוב מדיה וקבצים בנושא ג'ניפר טילי בוויקישיתוף ג'ניפר טילי, ברשת החברתית פייסבוק ג'ניפר טילי, ברשת החברתית אקס (טוויטר) ג'ניפר טילי, ברשת החברתית אינסטגרם ג'ניפר טילי, במסד הנתונים הקולנועיים IMDb (באנגלית) ג'ניפר טילי, באתר AllMovie (באנגלית) ג'ניפר טילי, באתר Rotten Tomatoes (באנגלית) ג'ניפר טילי, באתר Metacritic (באנגלית) ג'ניפר טילי, במסד הנתונים הקולנועיים KinoPoisk (ברוסית) ג'ניפר טילי, באתר MusicBrainz (באנגלית) ג'ניפר טילי, באתר The Hendon Mob ג'ניפר טילי, באתר Global Poker Index ג'ניפר טילי, באתר אליפות העולם בפוקר ג'ניפר טילי, באתר סבב הפוקר העולמי